PÖYTÄKIRJA

Roihuvuoren seurakunnan seurakuntaneuvosto

Aika	11.12.2018 klo 18:00 - 20:00

Paikka	Roihuvuoren kirkko

Saapuvilla olleet jäsenet

Timo Pekka Kaskinen, puheenjohtaja
Jukka Annala
Hannu Jokipaltio
Kirsti Kosonen
Lauri Kopponen
Ilmo Liimatta
Juhani Lönnroth
Seija Muurinen
Johanna Paasonen Juha Viljanen
Mialeena Pärssinen
Ville Salonen
Margit Sjöroos
Juha-Matti Terämä, varapuheenjohtaja
Wiking Vuori
Varpu Välimaa

Muut saapuvilla olleet

Jouni Maijanen	sihteeri

Alkuhartaus

Allekirjoitukset

Timo Pekka Kaskinen	Jouni Maijanen
puheenjohtaja	sihteeri

Pöytäkirjan tarkastus

Pöytäkirja on tarkastettu ja hyväksytty.

Helsinki	Helsinki

Varpu Välimaa	Wiking Vuori

Pöytäkirjan nähtävänäolo

Pöytäkirja on ollut yleisesti nähtävänä – Roihuvuoren seurakunnan seurakuntatoimistossa, Reposalmentie 13, ja sen nähtävänä pitämisestä on ilmoitettu seurakuntatoimiston ilmoitustaululle laitetulla ilmoituksella.

Timo Pekka Kaskinen
kirkkoherra, seurakuntaneuvoston puheenjohtaja

Käsitellyt asiat

§	Liite	Otsikko	Sivu
172 §	Kokouksen avaus	4
173 §	Kokouksen laillisuus ja päätösvaltaisuus	5
174 §	Pöytäkirjan tarkastajat	6
175 §	Esityslistan hyväksyminen	7
176 §	1	Edellisen kokouksen pöytäkirja	8
177 §	Kirkkoherran päätöksiä	9
178 §	2-3	Toimikuntien pöytäkirjat	10
179 §	Kirkkoherran katasaus	11
180 §	Talouden toteumavertailu 1-11 / 2018 ja seurakunnan jäsentilastot 11 / 2018	12
181 §	Suntion viran täyttäminen	13
182 §	Kruunuvuorenrannan uusi projektityöntekijä	15
183 §	Vs. seurakuntapastori Marjaana Rantalan määräaikaisuuden jatkaminen	17
184 §	4	Seurakunnan omaan päätösvaltaan kuuluvien kirkkokolehtien määrääminen ajalle 1.1.-30.6.2019	19
185 §	5-6	Rippikoulusuunnitelma 2019	21
186 §	Seurakuntajaon muuttaminen Ruususenrinteen alueella	23
187 §	7	Seurakuntien mielikuva- ja tunnettuustutkimus 2018	25
188 §	Roihuvuoren seurakunnan osallistuminen Vartiokylän rovastikunnan raha-asianeuvonta Rarin kustannuksiin 2019-2021	26
189 §	Työntekijöiden Smartum liikunta- ja kulttuurisaldon kasvattaminen	28
190 §	Ilmoitusasioita	30
191 §	Muut asiat	31
192 §	Seuraavat kokoukset	32
193 §	Tulevia asioita	33
194 §	Oikaisuvaatimusohjeet ja kokouksen päättäminen	34

172 §	Kokouksen avaus

Päätösehdotus

Puheenjohtaja avaa kokouksen.

Päätös

Puheenjohtaja avasi kokouksen.

173 §	Kokouksen laillisuus ja päätösvaltaisuus

Päätösehdotus

Todetaan kokous laillisesti koolle kutsutuksi ja päätösvaltaiseksi.

Päätös

Päätettiin esityksen mukaisesti.

174 §	Pöytäkirjan tarkastajat

Päätösehdotus

Pöytäkirjantarkastajiksi valitaan Wiking Vuori ja Varpu Välimaa.

Päätös

Pöytäkirjantarkastajiksi valittiin Wiking Vuori ja Varpu Välimaa.

175 §	Esityslistan hyväksyminen

Päätösehdotus

Asiat käsitellään esityslistan mukaisessa järjestyksessä.

Päätös

Päätettiin esityksen mukaisesti.

358/2018

176 §	Edellisen kokouksen pöytäkirja

Päätösehdotus

Kokouksen 8.11.2018 pöytäkirja merkitään tiedoksi.

Päätös

Merkittiin tiedoksi.

Selostus

Liitteet

1	Seurakuntaneuvoston pöytäkirja 9 2018 8.11.2018

355/2018

177 §	Kirkkoherran päätöksiä

Päätösehdotus

Merkitään tiedoksi.

Päätös

Merkittiin tiedoksi.

Selostus

Kirkkoherran päätösluettelo 7/18

544/2018

178 §	Toimikuntien pöytäkirjat

Päätösehdotus

Merkitään tiedoksi.

Päätös

Merkittiin tiedoksi.

Selostus

Liitteet

2	Laajasalon aluetoimikunnan kokous 5 2018
3	Roihuvuoren aluetoimikunnan kokous 5 2018

357/2018

179 §	Kirkkoherran katsaus

Päätösehdotus

Merkitään tiedoksi.

Päätös

Merkittiin tiedoksi.

Selostus

Kirkkoherran kertoo suullisesti seurakunnan toiminnasta ajankohtaisia asioita.

Uusien seurakuntalaisten kutsubrunssille Laajasalon kirkolla osallistui 125 henkeä.

Ensimmäisen adventtisunnuntain jumalanpalvelusten ja muiden tilaisuuksien osallistujamäärät olivat viime vuotista korkeammat.

MLL Strömsinlahti on antanut seurakunnan diakoniatyölle 90 kappaletta a’ 70 euron Hyvä joulumieli –lahjakorttia välitettäväksi vähävaraisille perheille.

367/2018

180 §	Talouden toteumavertailu 1-11 / 2018 ja seurakunnan jäsentilastot 11 / 2018

Päätösehdotus

Merkitään tiedoksi.

Päätös

Merkittin tiedoksi.

Selostus

Tammi – marraskuun 2018 talousarvion toteumavertailu osoittaa, että seurakunnan toiminta on toteutunut talouden osalta laaditun suunnitelman mukaisesti.

Seurakunnan jäsenmäärä on kasvanut marraskuussa suotuisasti.

Liitteet

Tuloslaskelmaosa toteumavertailu sis. säästöt ed. vastaava tilitaso 1-11 2018 Tuloslaskelmaosa toteumavertailu ed. vastaava tilitaso 1-11 2018

Tiedoksi

360/2018

181 §	Suntion viran täyttäminen

Päätösehdotus

Seurakuntaneuvosto valitsee suntion virkaan Razia (Sonja) Khanin. Ennen viran vastaanottamista hänen tulee esittää seurakuntayhtymän työterveyden työterveyslääkärin allekirjoittama hyväksytty lääkärintodistus terveydentilastaan.

Viran palkkaus määräytyy vaativuusryhmän 401 mukaan (peruspalkka 1917,99). Viran täytössä sovelletaan kuuden kuukauden koeaikaa.

Lapsivaikutusten arviointi: Suntion viran täyttämisellä ei ole kirkkojärjestyksen 23 luvun 3 §:ssä tarkoitettuja lapsivaukutuksia.

Käsittely

Seurakuntaneuvosto arvioi viran erityistarpeita ja asetti niitä järjestykseen painoarvon mukaan. Emäntä-vahtimestarin siirryttyä eläkkeelle pidettiin tärkeänä, että suntiotiimiin saataisiin vastaavaa ammattiosaamista erityisesti erilaisten tarjoilujen järjestämiseen ja valmistamiseen liittyen. Suntiot huolehtivat seurakunnassa kutsujuhlien tarjoiluista (mm. seurakunnan ikäihmisten syntymäpäiväjuhlat), kesäleirien (lasten ja varhaisnuorten leirit, päivärippikoulu) ja myyjäisten ruokailuista sekä viikoittain monista muista tilanteista, joihin sisältyy tarjoilua. Tässä arvioinnissa Sonja Khanin kokemus ja työssä osoittama taito nostivat hänet kärkihakijaksi. Keskustelun jälkeen seurakuntaneuvosto päätti yksimielisesti valita Razia (Sonja) Khanin suntion virkaan.

Päätös

Päätettiin esityksen mukaisesti.

Selostus

Seurakuntaneuvosto päätti kokouksessaan 2.10.2018 julistaa suntion viran haettavaksi. Hakukuulutus julkaistiin Helsingin seurakuntayhtymän ja työvoimatoimiston verkkosivuilla.

Määräaikaan mennessä saapui 16 hakemusta. Haastatteluun kutsuttiin 7 hakijaa (Cavén, Hänninen, Ihatsu, Khan, Liimatainen, Lubna ja Tahani). hakemusten, työkokemuksen ja haastattelujen perusteeella henkilöstötyöryhmä arvioi Saga Ihatsun pätevimmäksi ja sopivimmaksi hakijaksi. Seurakuntaneuvosto valitsi hänet kokouksessaan 2.11.2018 esityksen mukaan seurakunnan suntioksi. Ihatsu kuitenkin ilmoitti, ettei hän ota virkaa vastaan.

Uudessa tilanteessa henkilöstötyöryhmä päätti haastatella vielä kolme uutta virkaa hakenutta (Juha Pussinen, Kari Pakarinen, Paavo Frilander). Henkilöstötyöryhmän jäsenet Annala, Kopponen, Kosonen, Lönnroth, Terämä sekä pääsuntio Keränen ja kirkkoherra Kaskinen suorittivat haastattelut 23. marraskuuta. Työryhmä päätyi äänestyksen jälkeen esittämään, että suntioksi valitaan Paavo Frilander.

360/2018

182 §	Kruunuvuorenrannan uusi projektityöntekijä

Päätösehdotus

Seurakuntaneuvosto keskustelee Kruunuvuorenrannan projektin työntekijätilanteesta ja päättää

julistaa diakonian viran haettavaksi ja

edellyttää virkaan valittavalta sellaista osaamista, joka mahdollistaa Kruunuvuorenrtannan projektin ja Keikka-apu – toiminnan menestyksellisen koordinoinnin.

Päätös

Päätettiin esityksen mukaisesti.

Selostus

Roihuvuoren seurakunnan diakoninen Kruunuvuorenranta-projekti käynnistyi tammikuussa 2017. Projektin vastaavana työntekijänä toimi ensimmäisenä vuonna seurakuntapastori Minnamari Helaseppä. Projekti lähti liikkeelle hyvin dynaamisesti, ja useimmat sille asetetut tavoitteet saavutettiin hyvin.

Loppuvuonna 2017 Helaseppä sai kutsun kirkkohallituksen projektityöntekijäksi. Tieto Helasepän lähdöstä tuli seurakuntaan vain päiviä ennen seurakuntaneuvoston vuoden viimeistä kokousta, ja päätös uudesta työntekijäratkaisusta siirtyi yli vuodenvaihteen. Helmikuussa seurakuntaneuvosto päätti valita tiedottaja Miska-Maria Välimäen uudeksi koordinaattoriksi projektin loppukaudeksi ajalle 9.2. – 31.12.2018.

Kruunuvuorenrantaprojektille haettiin keväällä 2018 menestyksellisesti yhtä jatkovuotta. Hakemusta perusteltiin tarpeella saada projektin aikana syntyneet uudet toiminnot vakiinnutettua osaksi seurakunnan perustyötä. Erityisesti haettiin tukea Keikka-apu –toiminnan järjestämiselle.

Kuluvan syksyn aikana Välimäki on esittänyt toivomuksen saada palata projektin vstaavan työntekijän paikalta takaisin tiedottajaksi. Mikäli näin päätetään tehdä, tarvitaan projektiin uusi vastuutyöntekijä. Tämän tehtävänä olisi juurruttaa projektin toiminnot osaksi seurakunnan diakoniatyön kokonaisuutta.

Koska Kruunuvuorenrannan projekti on nimenomaan diakoninen hanke, olisi perusteltua, että projektin toimintojen juurruttamisvaiheessa työtä koordinoisi diakoniatiimiin lukeutuva henkilö. Seurakunnan kolme diakoniatyöntekijää ovat kaikki lähestymässä eläkeikää. He eivät koe Kruunuvuorenrannan projektin haastetta omakseen. Tässä tilanteessa voisi olla hyvä etsiä projektille koordinaattori seurakunnan ulkopuolelta. Tarkoituksenmukaista olisi, että tämä henkilö olisi koulutukseltaan diakoni ja voisi jatkaa projektin jälkeen seurakunnassa diakoniatyöntekijän virassa. Tällä ratkaisulla varmistettaisiin, että projektiin liittyvät hyvät hankkeet jatkuisivat myös tulevaisuudessa.

Henkilöstötyötyhmä on alustavasti keskustellut asiasta ja esittää, että seurakuntaan etsitään nyt sellainen uusi diakoniatyöntekijä, joka voisi vuoden 2019 aikana toimia kruunuvuorenrannan projektin koordinaattorina ja jatkaa sen jälkeen diakoniatyöntekijän virassa.

360/2018

183 §	Vs. seurakuntapastori Marjaana Rantalan määräaikaisuuden jatkaminen

Päätösehdotus

Seurakuntaneuvosto päättää pyytää Helsingin hiippakunnan tuomiokapitulia antamaan seurakuntapastori Marjaana Rantalalle virkamääräyksen Roihuvuoren seurakunnan seurakuntapastorin virkaan Minnamari Helasepän sijaiseksi ajalle 1.1. – 31.12.2019.

Päätös

Päätettiin esityksen mukaisesti.

Selostus

Marjaana Rantala on toiminut vt. seurakuntapastorin virassa pappisvihkimyksestään 10.5.2018 alkaen. Rantalan erityisenä vastuualueena on ollut seurakunnan tiedotus. Hänet rekrytoitiin seurakunnan palvelukseen 19.3.2018 tiedottaja Miska-Maria Välimäen sijaiseksi tämän siirryttyä Kruunuvuoren rannan projektin koordinaattoriksi. Vihkimyksestä alkaen Rantala on toiminut määräaikaisessa seurakuntapastorin virassa.

Välimäki on ilmoittanut olevansa halukas palaamaan projektin koordinaattorin tehtävästä takaisin tiedottajaksi. Uudeksi koordinaattoriksi on nyt projektin viimeisenä vuotena tarkoitus etsiä seurakunnan ulkopuolelta ammattilainen, joka voisi projektivuoden jälkeen jäädä seurakunnan palvelukseen täyttämättä olevaan diakonityöntekijän virkaan.

Uuden projektikoordinaattorin valinta ja tehtävään perehdytys tapahtuu alkuvuonna 2019 siten, että Välimäki voinee palata tiedottajaksi huhtikuun alusta alkaen. Rantalaa tarvitaan ensin loppukeväällä täydentämään pitkään vajaalla työvoimalla toiminutta papistoa ja kesäkuusta alkaen kesäpappina. Ilman kesäpappia seurakunnassa on vaikea hoitaa rippikoululeirien ja lomien synnyttämää työvoimavajausta.

Riittävän pappistyövoiman turvaamiseksi vuonna 2019 on perusteltua pyytää Helsingin hiippakunnan tuomiokapitulia antamaan pastori Marjaana Rantalalle virkamääräyksen Roihuvuoren seurakunnan vs seurakuntapastorin virkaan ajalle 1.1.-31.12.2019.

632/2018

184 §	Seurakunnan omaan päätösvaltaan kuuluvien kirkkokolehti en määrääminen ajalle 1.1.-30.6.2019

Päätösehdotus

Seurakuntaneuvosto päättää

hyväksyä alkuvuoden (tammikuu-kesäkuu) 2019 kolehtikohteet kolehtisuunnitelman mukaisesti, ja

että kirkkoherralla on oikeus kiireellisessä tapauksessa vaihtaa seurakunnan oma kolehtikohde vielä perustellumpaan kohteeseen, mikäli seurakuntaneuvoston kokoontumisajankohdat eivät mahdollista seurakuntaneuvoston päätöstä asiassa. Kohteen vaihtamismahdollisuus koskee ajankohtaisia tapahtumia, jotka vaativat nopeaa toimintaa, kuten katastrofikeräykset, ja joissa kolehtivarat ohjataan kohteeseen esimerkiksi Kirkon Ulkomaanavun tai Suomen Lähetysseuran kautta.

Päätös

Päätettiin esityksen mukaisesti.

Selostus

Kirkkohallitus ja Helsingin hiippakunnan tuomiokapituli ovat määränneet vuoden 2019 aikana hiippakunnan seurakunnissa koottavat kolehdit ja pyhäpäivät, jolloin kolehtien kohteet jäävät seurakunnan harkintaan.

Kirkkoherra on laatinut yhdessä esimiesten kanssa esityksen kuluvan vuoden toisen vuosipuoliskon aikana kerättävistä kolehtikohteista. Työryhmä esittää, että avoimia kolehteja kerätään seurakunnan lähetystyön nimikkokohteille ja ystävyysseurakunnille sekä muutamille seurakuntaa lähestyneille kristillisille järjestöille. Nämä kolehdit on mahdollisuuksien mukaan sijoitettu siten, että niillä on liittymäkohtia seurakunnan toimintasuunnitelmissa oleviin teemapyhiin tai muihin erityistapahtumiin.

Kolehtisuunnitelmaa laadittaessa on pyritty ottamaan huomioon seurakuntaneuvoston 2.12.2011 kokouksessa tekemä peruslinjaus, jonka mukaan seurakunnassa kerätään useita kolehteja omille nimikkolähetyskohteille.

Jotta seurakunta voisi nopeasti reagoida avunpyyntöisin kansainvälisissä ajankohtaisissa tarpeissa, on syytä jättää mahdollisuus vaihtaa lyhyelläkin aikavälillä seurakunnan oma kohde, johonkin vielä perustellumpaan kohteeseen esim. Kirkon Ulkomaanavun tai Suomen Lähetysseuran kautta. Kirkkoherran luvalla muutos voitaisiin tarvittaessa tehdä nopeasti

Liitteet

4	Vuoden 2019 kirkkokolehdit

681/2018

185 §	Rippikoulusuunnitelma 2019

Päätösehdotus

Seurakuntaneuvosto keskustelee Roihuvuoren seurakunnan vuoden 2019 rippikoulusuunnitelmasta sekä päivitetystä rippikoulutyön ohjesäännöstä ja uudesta rippikoulutyön paikallissuunnitelmasta ja hyväksyy ne.

Päätös

Päätettiin esityksen mukaisesti.

Selostus

Roihuvuoren seurakunnassa järjestetään vuonna 2019 kahdeksan rippikoulua, joille osallistuu yhteensä noin 200 nuorta. Ensimmäisen lähijakso toteutuu koulujen hiihtoloman aikaan ja seitsemän muuta kesällä. Yksi rippikouluista, city-rippikoulu, pidetään kesäkuun alussa Laajasalon kirkolla.

Rippikoulut on nimetty lähijakson pitopaikan mukaan ja niille osallistuu työntekijöitä seuraavasti:

Pyhä/Levi 16.-23.2. (Essi Lyytinen, Petra Harju, Timo Pekka Kaskinen)

Cityripari 3.-16.6. Laajasalon kirkolla (Marjaana Rantala)

Extreme-ripari 8.-16.6. Karhunkierros (Markus Ek, Vesa Engström, Mape Pitkänen)

Kellokosken ripari 19.-26.6. (Ilmo Liimatta, Marika Pulkkinen, Margit Pulkkinen)

Kivisaaren ripari 3.-10.7. (Make Anttila, Aila Mäkinen, Jessiina Nurmela)

Lummeniemen ripari 22.-29.7. (Markus Ek, Petra Harju, Heta Kallioranta)

Kuggomin ripari (Essi Lyytinen, Timo Pekka Kaskinen, Saila Lavonen)

City-rippikoulu on ilmainen, Pyhä-Levi rippikoulun hinta on 590€. Extreme-leirin hinta on250€ ja muiden rippikoulujen 140€.

Rippikoulujen toteuttamiseen osallistuu ryhmänjohtajina suuri joukko nuoria. Seurakunnassa on syksystä alkane ollut käynnissä isoskoulutus, jonka läpikäyneet nuoret otetaan kaikki mukaan rippikoulujen lähijaksoille. Seurakunnan isoskoulutukseen osallistuu parhaillaan 50 vuonna 2018 ja 20 vuonna 2017 konfirmoitua nuorta. Näiden lisäksi rippikoulujen lähijaksojen vahvuuteen kuuluu kaksitoista “raideria”. Nämä ovat useana kesänä rippikoulutyöhön osallistuneita vanhempia nuoria, jotaka toimivat isosten isosena.

Liitteet

5	SUURI_IHME_julkaisu_suomi_verkko_bookmarks
6	Roihuvuoren seurakunnan rippikoulun paikallissuunnitelma 31.1.2018

356/2018

186 §	Seurakuntajaon muuttaminen Ruususenrinteen alueella

Päätösehdotus

Seurakuntaneuvosto päättää valtuuttaa kirkkoherran olemaan yhteydessä Herttoniemen seurakuntaan tavoitteena seurakunnan rajan tarkistaminen Ruususenrinteen uudella asuinalueella.

Käsittely

Päätös

Päätettiin esityksen mukaisesti.

Selostus

Roihuvuoren kirkon läheisyyteen aivan seurakunnan rajalle Roihuvuoren mäen ja Roihupellon pienteollisuusalueen väliselle alueelle rakennetaan parhaillaan 13 uutta asuintaloa. Ne tulevat muodostamaan yhtenäisen aluekokonaisuuden. Uuden aluekokonaisuuden rakennuksista yksi sijaitsee nykyisen seurakuntarajan perusteella Herttoniemen seurakunnan alueella. Seurakuntien toiminnallisesta näkökulmasta katsottuna voitaisiin pitää tarkoituksenmukaisena, että myös tämä, umpikadun päässä sijaitseva, talo liitettäisiin Roihuvuoren seurakunnan alueeseen. Jotta näin voisi tapahtua, seurakunnan olisi ryhdyttävä asiassa seurakunnan rajan muuttamisen edellyttämiin toimenpiteisiin.

Seurakuntajaon muutosta koskevan hallinnollisen ohjeistuksen mukaan hyvä hallinnollinen tapa edellyttää, että valmistelutoimenpiteisiin seurakuntajaon muuttamiseksi tulee ryhtyä viivytyksettä sen jälkeen, kun muutostarve oin todettu.

Kaksi seurakuntaa voivat myös ryhtyä yhdessä valmistelemaan selvitystä seurakuntarajojen muuttamiseksi. Keskimäärin seurakuntarajoista päädytään keskustelemaan seurakuntarakenteiden muutostarpeiden yhteydessä. Sellaiseen Roihuvuoren seurakunnalla ei ole tarvetta ryhtyä. Kysymyksessä on ainoastaan toiminnallisiin ja tarkoituksenmukaisuussyihin perustuvasta tarpeesta tarkistaa seurakunnan rajan paikkaa.

Jotta päätös seurakunnan rajan muuttamisesta ehdittäisiin toteuttaa ennen Ruususenrinteen uusien asukkaiden alueelle muuttoa, hanke olisi käynnistettävä mahdollisimman pian. Mikäli Roihuvuoren ja Herttoniemen seurakunnat voisivat toimia asiassa yhdessä, päätös rajan muuttamisesta voidaan saada aikaan nopeasti.

Kirkkolaki 13 luku 1 §: Aloiteoikeus

Aoitteen seurakuntajaon muuttamiseksi voi tehdä seurakunnan kirkkovaltuusto tai kunkin seurakunnan seurakuntaneuvosto sekä tuomiokapituli tai piispa. Jos seurakuntajaon muutostarve johtuu kuntajaon muuttamisesta tai koskee muuta kuin suomenkielistä tai ruotsinkielistä taikka kaksikielistä seurakuntaa, asian voi panna vireille myös kirkkohallitus.

Halliintolaki 41 § 1 ja 2 momentti: Vaikuttamismahdollisuuksien varaaminen

Jos asian ratkaisulla voi olla huomattava vaikutus muiden kuin asianosaisten elinympäristöön, työntekoon tai muihin oloihin, viranomaisen tulee varata näille henkilöille mahdollisuus saada tietoja asian käsittelyn lähtökohdista ja tavoitteista sekä lausua mielipiteensä asiasta. Asian vireilläolosta ja vaikuttamismahdollisuuksien käyttämisestä on ilmoitettava asian merkityksen ja laajuuden kannalta sopivalla tavalla.

Kirkkojärjestys 7 luku 9 § 2 momentti

Seurakunnan jäsenille on sopivin tavoin annettava riittävät tiedot yleistä mielenkiintoa herättävistä vireillä olevista seurakunnan ja seurakuntayhtymän asioista, siitä koskevista suunnitelmista, asioiden käsittelystä ja tehdyistä ratkaisuista. Kirkkoneuvoston tehtävänä on johtaa ja valvoa tätä seurakunnan tiedotustoimintaa.

546/2018

187 §	Seurakuntien mielikuva- ja tunnettuustutkimus 2018

Päätösehdotus

Merkitään tiedoksi.

Päätös

Merkittiin tiedoksi.

Selostus

Helsingin seurakunnat on ollut mukana Kirkon tutkimuskeskuksen suurten kaupunkiseurakuntien alueella tekemässä kyselyssä, jossa kävi ilmi, että kaupunkilaiset ovat eri puolilla Suomea erittäin yhtenäisiä suhteessaan seurakuntaansa ja odotuksissaan sitä kohtaan. Tulokset Helsingissä ovat samansuuntaiset kuin muissa suurissa kaupungeissa.

Liitteet

7	Seurakuntien tunnettuus 2018 Hki 307427_1_1

366/2018

188 §	Roihuvuoren seurakunnan osallistuminen Vartiokylän rovastikunnan raha-asianeuvonta Rarin kustannuksiin 2019-2021

Päätösehdotus

Seurakuntaneuvosto päättää hyväksyä Vartiokylän osa-aikaisen 50% määräaikaisen raha-asiain neuvontaa koordinoivan diakonian viran perustamisen ajalle 1.1.2019-31.12.2021 vaativuusryhmän ollessa 503. Viran tehtävänkuvaan kuuluu koordinoida yhteistä Raha-asiainneuvonta Raria Vartiokylän rovastikunnan seurakunnissa ja Matteus församlingin seurakunnassa.

Päätös

Päätettiin esityksen mukaisesti.

Selostus

Vartiokylän rovastikunnassa raha-asianeuvontaa koordinoinut sosionomi (AMK) Soile Niemi siirtyy tammikuussa 2019 Helsingin seurakuntayhtymän Raha-asianeuvonta Rarin kehittämiskoordinaattoriksi.

Vartiokylän seurakuntien kirkkoherrat ovat päättäneet esittää seurakuntaneuvostoilleen, että Vartiokylän rovastikunnassa jatketaan osa-aikaisen 50% määräaikaisen diakonian talousneuvojan virkaa ajalle 1.1.2019-31.12.2021, ja että kukin seurakunta (Herttoniemen, Mikaelin, Roihuvuoren, Vartiokylän, Vuosaaren ja Matteus församlingin seurakunnat) osallistuu hankkeen talouden tukemiseen 1/6 osuudella. Kustannukset lasketaan osa-aikaisen 50% diakonian talousneuvojan viran aiheuttamista henkilöstökuluista.

Raha-asianeuvonnan koordinaattori ohjaa ja tukee rovastikunnan seurakuntien alueella koulutettujen vapaaehtoisten toimintaa, jossa he auttavat taloudellisissa vaikeuksissa olevia ihmisiä mm. taloudellisen tilanteen korjaamisessa ja avustushakemusten tekemisessä.

528/2018

189 §	Työntekijöiden Smartum liikunta- ja kulttuurisaldon kasvattaminen

Päätösehdotus

Seurakuntaneuvosto päättää kasvattaa Roihuvuoren seurakunnan työntekijöiden Smartum liikunta- ja kulttuurisaldotilin 50 euroon työntekijää kohden. Tämän kustannusvaikutus on 100 euroa (yhteensä 3000 euroa) ja kirjataan seurakuntaneuvoston kustannuspaikalle.

Päätös

Päätettiin esityksen mukaisesti.

Selostus

Helsingin seurakuntayhtymän yhteisten työmuotojen, yhteisen hallinnon ja seurakuntien työntekijöillä on käytössään työsuhde-etuna Smartum-kortti, jota on mahdollista käyttää maksuvälineenä kulttuuri- tai liikuntapaikoissa. Yhteinen seurakuntatyö antoi jouluna 2017 työntekijöille lahjaksi 100 euron Smartum-saldon. Koska korotus koski niin suurta osaa Helsingin seurakuntayhtymän palveluksessa olevia työntekijöitä, yhdenvertaisuusperiaatteen toteuttamiseksi pidettiin tärkeänä, että kaikki pääsivät osalliseksi korotuksesta. Tässä yhteydessä Roihuvuoren seurakunta liittyi keväällä 2018 yhteiseen hankkeeseen ja seurakunnan työntekijöiden Smartum-saldoa korotettiin 100 eurolla.

Smartum -saldoa ollaan jälleen kartuttamassa. Helsingin seurakuntayhtymän yhteisten työmuotojen kaikki työntekijät, riippumatta osastosta ja yksiköstä, saavat vuonna 2018 joululahjaksi 50-100 euroa Smartum-kortilleen. HSRKY johtoryhmässä on pidetty tavoitteen, että joulumuistamisesta tehtäisiin yhteinen linjaus, jolloin seurakunnat voisivat jo budjetissaan varautua saman suuruiseen summaan.

Mikäli Smartum-saldoa korotetaan ennen 31.12.2018, siitä ei peritä arvonlisäveroa (24%)

357/2018

190 §	Ilmoitusasioita

Päätösehdotus

Merkitään tiedoksi.

Päätös

Merkittiin tiedoksi.

Selostus

Uusien valtuutettujen koulutukset.

357/2018

191 §	Muut asiat

Päätösehdotus

Merkitään tiedoksi.

Käsittely

Päätös

Merkittiin tiedoksi

Selostus

Ei muita asioita.

192 §	Seuraavat kokoukset

Päätös

ti 8.1. klo 18 Tammisalo

357/2018

193 §	Tulevia asioita

Päätösehdotus

Merkitään tiedoksi.

Päätös

Merkittiin tiedoksi.

Selostus

Seurakunnan organisaatio 2019

Valmiussuunnitelma

Seurakunnan tilojen käytöstä perittävät vuokrat

Seurakuntaneuvoston oman toiminnan arvioiminen ja kehittämissuunnitelma

194 §	Oikaisuvaatimusohjeet ja kokouksen päättäminen

Päätösehdotus

Puheenjohtaja päättää kokouksen.

Päätös

Puheenjohtaja päätti kokouksen sekä antoi liitteen mukaiset oikaisuvaatimusohjeet ja valitusosoituksen.

MUUTOKSENHAKUKIELLOT

Valmistelua tai täytäntöönpanoa koskevat asia

Pöytäkirjan pykälät:

Edellä mainituista päätöksistä, jotka koskevat vain asian valmistelua tai täytäntöönpanoa, ei saa kirkkolain 24 luvun 5 §:n, eikä hallintolainkäyttölain 5.1 §:n mukaan hakea muutosta. Julkista hankintaa koskevasta päätöksestä ei saa hankintalain 146.2 §:n mukaan valittaa, jos päätös koskee yksinomaan hankintamenettelyn valmistelua.

Alistusasia

Pöytäkirjan pykälät:

Kirkkolain 24 luvun 3.2 §:n mukaan oikaisuvaatimusta ei saa tehdä päätöksestä, joka alistetaan tuomiokapitulin tai kirkkohallituksen vahvistettavaksi.

Kirkkolain 24 luvun 14 §:n mukainen asia

Pöytäkirjan pykälät:

Kirkkolain 24:14.1,9: Muutosta ei saa hakea työnantajan viranhaltijalle antamaan varoitukseen.

Kirkkolain 24:14.1,10: Muutosta ei saa hakea työnantajan esittämään pyyntöön tiedoista työ- ja toimintakyvyn selvittämiseksi tai määräykseen osallistua terveydentilansa toteamiseksi suoritettaviin tarkastuksiin ja tutkimuksiin, jos se on välttämätöntä tehtävän hoitamisen edellytysten selvittämiseksi

Kirkkolain 24:14.2 §: Muutosta ei saa hakea oikaisuvaatimuksella tai valittamalla päätökseen, joka koskee väliaikaista viran toimituksesta pidättämistä tai väliaikaista pappisviran toimituksesta pidättämistä.

Kirkkolain 24:14.3 §: Seurakunnan jäsenellä ei ole oikeutta tehdä oikaisuvaatimusta tai valitusta kirkkoneuvoston tai seurakuntaneuvoston päätöksestä, jos se koskee toiseen henkilöön kohdistuvaa diakoniaa, kristillistä kasvatusta tai opetusta.

Sisäinen määräys

Pöytäkirjan pykälät:

Hallintolainkäyttölain 5.2 §:n mukaan valitusta ei saa tehdä hallinnon sisäisestä määräyksestä, joka koskee tehtävän tai muun toimenpiteen suorittamista.

Kirkkolain 6 luvun 72.3 §:ään perustuva valituskielto ja palvelussuhteen ehtoja koskeva valituskielto

Pöytäkirjan pykälät:

Kirkkolain 6 luvun 72.3 §:n mukaan viranhaltija ei saa valittamalla hakea muutosta virkaehtosopimuksessa sovittuihin palvelussuhteen ehtoja koskeviin päätöksiin (palkkaus, vuosiloma, matkakorvaukset, työaika, henkilöstökoulutus) taikka saattaa sitä oikaisuvaatimuksin tai hallintoriita-asiana käsiteltäväksi, jos hänellä tai viranhaltijayhdistyksellä on oikeus panna asia vireille työtuomioistuimessa. Muutoksenhakukielto ei koske virkaehtosopimuksen ulkopuolella olevaa viranhaltijaa.

Oikeudenkäynnistä työtuomioistuimesta annetun lain 1 §:n mukaan työtuomioistuin käsittelee ja ratkaisee työntekijöiden työehtosopimuksia koskevat riita-asiat. Saman lain 12 §:n mukaan työtuomioistuimessa työehtosopimusta koskevissa asioissa kanteen vireille panee ja sitä ajaa työehtosopimukseen osallinen yhdistys.

Työsuhteeseen ottamista tai irtisanomista koskeva asia

Pöytäkirjan pykälät:

Työsuhteeseen valitsemista tai siitä irtisanomista koskevat päätökset ovat luonteeltaan yksityisoikeudellisia työsopimuslain soveltamiseen liittyviä päätöksiä. Niihin liittyvät riitaisuudet käsitellään oikeudenkäymiskaaren 1 luvun 1 §:n mukaisesti siviilikanteina käräjäoikeudessa, eikä hallinto-oikeudellisessa lainkäyttömenettelyssä.

Hankinta-asia

Pöytäkirjan pykälät:

Päätökseen hankinta-asiassa ei saa hakea muutosta kirkkolain nojalla oikaisuvaatimuksella tai kirkollisvalituksella, jos asia kuuluu markkinaoikeuden toimivaltaan. Mikäli hankinnan arvo ylittää hankintalain 25 §:n mukaisen kynnysarvon, asia kuuluu markkinaoikeuden toimivaltaan.

Soveltamisen kynnysarvot ovat (alv 0 %): 60 000 euroa tavarat, palvelut ja suunnittelukilpailut, 150 000 euroa rakennusurakat, 400 000 euroa sosiaali- ja terveyspalvelut (liitteen kohdat E 1-4), 300 000 muut erityiset palvelut (liitteen kohdat E 5-15), 500 000 euroa käyttöoikeussopimukset.

Muu peruste, mikä?

Pöytäkirjan pykälät:

OIKAISUVAATIMUSOHJEET

Pöytäkirjan pykälät, joista oikaisuvaatimuksen voi tehdä:

Edellä mainittuihin seurakuntaneuvoston päätöksiin tyytymätön voi tehdä kirjallisen oikaisuvaatimuksen. Päätöksiin ei saa hakea muutosta valittamalla.

Oikeus oikaisuvaatimuksen tekemiseen

Oikaisuvaatimuksen saa tehdä se, johon päätös on kohdistettu tai jonka oikeuteen, velvollisuuteen tai etuun päätös välittömästi vaikuttaa (asianosainen) sekä seurakuntayhtymän viranomaisen päätöksestä oikaisuvaatimuksen saa tehdä myös seurakuntayhtymän jäsenseurakunta ja sen jäsen.

Oikaisuvaatimusviranomainen

Oikaisuvaatimus osoitetaan Roihuvuoren seurakunnan seurakuntaneuvostolle.

Oikaisuvaatimusaika

Oikaisuvaatimus on tehtävä 14 päivän kuluessa päätöksen tiedoksisaannista.

Tiedoksisaanti

Asianosaisen katsotaan saaneen päätöksestä tiedon, jollei muuta näytetä, seitsemän päivän kuluttua päätöksen lähettämisestä.

Sähköistä tiedoksiantoa käytettäessä asiakirja katsotaan annetun tiedoksi kolmantena päivänä viestin lähettämisestä, jollei muuta näytetä.

Seurakunnan jäsenen katsotaan saaneen päätöksestä tiedon, kun pöytäkirja on asetettu yleisesti nähtäväksi.

Tiedoksisaantipäivää tai sitä päivää, jona päätös on asetettu nähtäväksi, ei oteta lukuun oikaisuvaatimusaikaa laskettaessa.

Oikaisuvaatimuksen sisältö

Oikaisuvaatimuksessa, joka on osoitettava seurakuntaneuvostolle, on ilmoitettava

- päätös, johon haetaan muutosta
- miltä kohdin päätökseen haetaan muutosta ja mitä muutoksia siihen vaaditaan tehtäväksi
- perusteet, joilla muutosta vaaditaan
- muutoksenhakijan nimi ja kotikunta
- postiosoite ja puhelinnumero, joihin asiaa koskevat ilmoitukset muutoksenhakijalle voidaan toimittaa.

Oikaisuvaatimus on muutoksenhakijan, laillisen edustajan tai asiamiehen omakätisesti

allekirjoitettava. Jos muutoksenhakijan puhevaltaa käyttää hänen laillinen edustajansa tai asiamiehensä tai jos oikaisuvaatimuksen laatijana on joku muu henkilö, oikaisuvaatimuksessa on ilmoitettava myös tämän nimi ja kotikunta.

Oikaisuvaatimuksen toimittaminen

Oikaisuvaatimus on toimitettava jäljempänä olevaan osoitteeseen virka-aikana ennen oikaisuvaatimusajan päättymistä.

Postiin oikaisuvaatimus on jätettävä niin ajoissa, että se ehtii perille seurakuntatoimistoon oikaisuvaatimusajan viimeisenä päivänä ennen viraston aukioloajan päättymistä.

Oikaisuvaatimuksen voi toimittaa virka-aikana ennen oikaisuvaatimusajan päättymistä myös sähköpostilla lähettäjän omalla vastuulla.

Yhteystiedot:

Käyntiosoite:	Reposalmentie 13, Helsinki
Postiosoite:	Reposalmentie 13, 00840 Helsinki
Sähköposti:	roihuvuori.srk@evl.fi

HANKINTAOIKAISUOHJE

Pöytäkirjan pykälät:

Hankintaoikaisuoikeus

Hankintayksikön päätökseen tai muuhun hankintamenettelyssä tehtyyn ratkaisuun tyytymätön asianosainen voi tehdä hankintayksikölle kirjallisen hankintaoikaisun.

Hankintaoikaisuaika

Hankintaoikaisu on tehtävä 14 päivän kuluessa päätöksen tiedoksisaannista.

Viranomainen

Hankintaoikaisu osoitetaan hankintapäätöksen tehneelle toimielimelle tai viranhaltijalle.

Tiedoksisaanti

Asianosaisen katsotaan saaneen päätöksestä tiedon, jollei muuta näytetä, seitsemän päivän kuluttua päätöksen lähettämisestä.

Käytettäessä sähköistä tiedoksiantoa viestin katsotaan saapuneen vastaanottajalle sinä päivänä, jolloin sähköinen viesti on vastaanottajan käytettävissä tämän vastaanottolaitteessa siten, että viestiä voidaan käsitellä. Tällaisena ajankohtana pidetään viestin lähettämispäivää, jollei asiassa esitetä luotettavaa selvitystä siitä, että sähköinen viesti on saapunut vastaanottajalle myöhemmin.

Tiedoksisaantipäivää ei lueta oikaisuvaatimusaikaan.

Hankintaoikaisun sisältö

Hankintaoikaisu pannaan vireille kirjallisesti ilmoittamalla:

- oikaisua vaativan nimi sekä tarvittavat yhteystiedot asian hoitamiseksi
- tiedot hankintaoikaisun kohteena olevasta päätöksestä
- millaista oikaisua päätökseen vaaditaan
- millä perusteilla oikaisua päätökseen vaaditaan

Hankintaoikaisuun on liitettävä asiakirjat, joihin vaatimuksen tekijä vetoaa, jolleivät ne jo ole hankintayksikön hallussa.

Hankintaoikaisun toimittaminen

Hankintaoikaisu on toimitettava jäljempänä olevaan osoitteeseen virka-aikana ennen oikaisuajan päättymistä.

Postiin hankintaoikaisu on jätettävä niin ajoissa, että se ehtii perille seurakuntatoimistoon oikaisuajan viimeisenä päivänä ennen viraston aukioloajan päättymistä.

Hankintaoikaisun voi toimittaa virka-aikana ennen oikaisuajan päättymistä myös sähköpostilla lähettäjän omalla vastuulla.

Yhteystiedot:

Käyntiosoite:	Reposalmentie 13, Helsinki
Postiosoite:	Reposalmentie 13, 00840 Helsinki
Sähköposti:	roihuvuori.srk@evl.fi

VALITUSOSOITUS

Seuraaviin seurakuntaneuvoston päätöksiin voidaan hakea muutosta kirjallisella valituksella.

Kirkollisvalitus, pöytäkirjan pykälät:
Hallintovalitus, pöytäkirjan pykälät:

Oikeus valituksen tekemiseen

Valituksen saa tehdä se, johon päätös on kohdistettu tai jonka oikeuteen, velvollisuuteen tai etuun päätös välittömästi vaikuttaa (asianosainen) sekä seurakuntayhtymän jäsenseurakunta ja sen jäsen.

Valitusperusteet

Valituksen saa tehdä sillä perusteella, että päätös on syntynyt virheellisessä järjestyksessä, päätöksen tehnyt viranomainen on ylittänyt toimivaltansa tai päätös on muuten lainvastainen.

Valitus seurakunnan tai seurakuntayhtymän alistettavasta päätöksestä voidaan perustaa myös siihen, että päätös ei ole tarkoituksenmukainen.

Valitusviranomainen

Helsingin hallinto-oikeus. Alistusasioissa valitusviranomainen on tuomiokapituli tai kirkkohallitus.

Valitusaika

Valitus on tehtävä 30 päivän kuluessa päätöksen tiedoksisaannista.

Tiedoksisaanti

Asianosaisen katsotaan saaneen päätöksestä tiedon, jollei muuta näytetä, seitsemän päivän kuluttua päätöksen lähettämisestä.

Sähköistä tiedoksiantoa käytettäessä asiakirja katsotaan annetun tiedoksi kolmantena päivänä viestin lähettämisestä, jollei muuta näytetä.

Seurakunnan jäsenen katsotaan saaneen päätöksestä tiedon, kun pöytäkirja tai alistus- tai valitusviranomaisen päätös on asetettu yleisesti nähtäväksi.

Tiedoksisaantipäivää tai sitä päivää, jona päätös on asetettu nähtäväksi, ei oteta lukuun valitusaikaa laskettaessa.

Valituskirjelmän sisältö

Valituskirjelmässä, joka on osoitettava valitusviranomaiselle, on ilmoitettava

- päätös, johon haetaan muutosta
- miltä kohdin päätökseen haetaan muutosta ja mitä muutoksia siihen vaaditaan tehtäväksi
- perusteet, joilla muutosta vaaditaan
- valittajan nimi ja kotikunta
- postiosoite ja puhelinnumero, joihin asiaa koskevat ilmoitukset valittajalle voidaan toimittaa.

Valituskirjelmä on valittajan, laillisen edustajan tai asiamiehen omakätisesti allekirjoitettava. Jos valittajan puhevaltaa käyttää hänen laillinen edustajansa tai asiamiehensä tai jos valituksen laatijana on joku muu henkilö, valituskirjelmässä on ilmoitettava myös tämän nimi ja kotikunta.

Valituskirjelmään on liitettävä

- päätös, johon haetaan muutosta valittamalla, alkuperäisenä tai jäljennöksenä
- todistus siitä, minä päivänä päätös on annettu tiedoksi tai muu selvitys valitusajan alkamisen ajankohdasta, sekä
- asiakirjat, joihin valittaja vetoaa vaatimuksensa tueksi, jollei niitä ole jo aikaisemmin toimitettu viranomaiselle.

Asiamiehen, jollei hän ole asianajaja tai julkinen oikeusavustaja, on liitettävä valitukseen valtakirja.

Oikeudenkäyntimaksu

Muutoksenhakijalta peritään oikeudenkäyntimaksua tuomioistuinmaksulain (1455/2015) mukaisesti.

Valituskirjelmän toimittaminen

Helsingin hallinto-oikeus, kirjaamo

Radanrakentajantie 5, 00520 Helsinki

Puhelin:	029 564 2000

Fax:	029 564 2079

Sähköposti:	helsinki.hao@oikeus.fi

Aukioloaika:	8.00-16.15

Valituksen voi tehdä myös hallinto- ja erityistuomioistuinten asiointipalvelussa osoitteessa https://asiointi2.oikeus.fi/hallintotuomioistuimet.

Alistusasioissa

Helsingin hiippakunnan tuomiokapituli, pöytäkirjan pykälät:

Käyntiosoite:	Bulevardi 16 B, V kerros, Helsinki
Postiosoite:	Bulevardi 16 B, 00120 Helsinki
Fax:	(09) 2340 3050
Sähköposti:	helsinki.tuomiokapituli@evl.fi

Kirkkohallitus, pöytäkirjan pykälät:

Käyntiosoite:	Eteläranta 8, Helsinki
Postiosoite:	PL 210, 00131 Helsinki
Fax:	(09) 1802 350
Sähköposti:	kirkkohallitus@evl.fi

VALITUS MARKKINAOIKEUTEEN

Pöytäkirjan pykälät:

Oikeus valituksen tekemiseen

Hankintaa koskevan asian voi saattaa markkinaoikeuden käsiteltäväksi tekemällä valituksen se, jota asia koskee.

Valituksen markkinaoikeuteen voi tehdä vain hankinnoista, jotka ylittävät hankintalain 25 §:ssä määritellyn kansallisen kynnysarvon.

Valitusperusteet

Päätös on julkista hankintamenettelyä koskevien oikeusohjeiden vastainen.

Valitusaika

Valitus on tehtävä kirjallisesti 14 päivän kuluessa siitä, kun ehdokas tai tarjoaja on saanut kirjallisesti tiedon asemaansa vaikuttavasta ratkaisusta tai tarjousmenettelyn ratkaisusta ja sen perusteista sekä kirjallisen ohjeen asian saattamisesta markkinaoikeuden käsiteltäväksi (valitusosoitus).

Jos hankintayksikkö on tehnyt hankintapäätöksen jälkeen hankintasopimuksen hankintalain 130 § 1 tai 3 kohdan nojalla noudattamatta odotusaikaa, valitus on tehtävä 30 päivän kuluessa siitä, kun tarjoaja on saanut tiedon päätöksestä valitusosoituksineen.

Valitus markkinaoikeudelle on tehtävä viimeistään kuuden kuukauden kuluessa hankintapäätöksen tekemisestä siinä tapauksessa, että ehdokas tai tarjoaja on saanut tiedon hankintapäätöksestä valitusosoituksineen ja hankintapäätös tai valitusosoitus on ollut olennaisesti puutteellinen.

Tiedoksisaanti

Asianosaisen katsotaan saaneen päätöksestä tiedon, jollei muuta näytetä, seitsemän päivän kuluttua päätöksen lähettämisestä.

Käytettäessä sähköistä tiedoksiantoa viestin katsotaan saapuneen vastaanottajalle sinä päivänä, jolloin sähköinen viesti on vastaanottajan käytettävissä tämän vastaanottolaitteessa siten, että viestiä voidaan käsitellä. Tällaisena ajankohtana pidetään viestin lähettämispäivää, jollei asiassa esitetä luotettavaa selvitystä siitä, että sähköinen viesti on saapunut vastaanottajalle myöhemmin.

Tiedoksisaantipäivää tai sitä päivää, jona päätös on asetettu nähtäväksi, ei oteta lukuun valitusaikaa laskettaessa.

Valituskirjelmän sisältö

Valituskirjelmässä on ilmoitettava:

- valittajan nimi ja kotikunta
- postiosoite ja puhelinnumero, joihin asian käsittelyä koskevat ilmoitukset valittajalle voidaan toimittaa
- päätös, johon haetaan muutosta
- miltä kohdin päätökseen haetaan muutosta ja mitä muutoksia siihen vaaditaan tehtäväksi
- perusteet, joilla muutosta vaaditaan.

Puitejärjestelyyn perustuvan hankinnan osalta valituskirjelmässä on esitettävä, minkä vuoksi käsittelylupa tulisi myöntää.

Valittajan, laillisen edustajan tai asiamiehen on allekirjoitettava valituskirjelmä. Jos valittajan puhevaltaa käyttää hänen laillinen edustajansa tai asiamiehensä taikka jos valituksen laatijana on muu henkilö, on valituskirjelmässä ilmoitettava myös tämän nimi ja kotikunta.

Valituskirjelmään on liitettävä:

- päätös, johon haetaan muutosta, alkuperäisenä tai jäljennöksenä
- todistus siitä, minä päivänä päätös on annettu tiedoksi, tai muu selvitys valitusajan alkamisajankohdasta
- asiakirjat, joihin valittaja vetoaa vaatimuksensa tueksi, jollei niitä ole jo aikaisemmin toimitettu viranomaiselle.

Asiamiehen, jollei hän ole asianajaja tai julkinen oikeusavustaja, on liitettävä valitukseen valtakirja.

Markkinaoikeuden käsiteltäväksi valituksella voidaan saattaa hankintalaissa tarkoitettu hankintayksikön päätös tai hankintayksikön muu hankintamenettelyssä tehty ratkaisu, jolla on vaikutusta ehdokkaan tai tarjoajan asemaan. Markkinaoikeuden käsiteltäväksi valituksella ei voida saattaa hankintayksikön sellaista päätöstä tai muuta ratkaisua, joka koskee yksinomaan hankintamenettelyn valmistelua, hankinnan jättämistä osiin jakamatta tai yksinomaan halvimman hinnan käyttämistä kokonaistaloudellisen edullisuuden perusteena.

Oikeudenkäyntimaksu

Muutoksenhakijalta peritään oikeudenkäyntimaksua tuomioistuinmaksulain (1455/2015) mukaisesti.

Valituskirjelmän toimittaminen

Valitus on toimitettava markkinaoikeudelle osoitettuna osoitteeseen:

Postiosoite:	Radanrakentajantie 5, 00520 Helsinki

Puhelin:	029 564 3300

Fax:	029 564 3314

Sähköposti:	markkinaoikeus@oikeus.fi

Aukioloaika:	8.00-16.15

Valituksen voi tehdä myös hallinto- ja erityistuomioistuinten asiointipalvelussa osoitteessa https://asiointi2.oikeus.fi/hallintotuomioistuimet.

Yksityiskohtainen valitusosoitus liitetään pöytäkirjan otteeseen.